C 380/18
SL
Uradni list Evropske unije
3.10.2022
Tožba, vložena 20. julija 2022 – PW/ESZD (Zadeva T-448/22) (2022/C 380/21) Jezik postopka: angleščina Stranki Tožeča stranka: PW (zastopnika: S. Rodrigues in A. Champetier, odvetnika) Tožena stranka: Evropska služba za zunanje delovanje Predlog Tožeča stranka Splošnemu sodišču predlaga, naj: — za nično razglasi odločbo tožene stranke z dne 30.
Julija 2021 o zavrnitvi popravka izračuna povračila njenih letnih potnih stroškov za leto 2020 glede njenih otrok in, če je potrebno, razglasi za nično odločbo tožene stranke z dne 14. aprila 2022 o zavrnitvi pritožbe, vložene 28. oktobra 2021 na podlagi člena 90(2) Kadrovskih predpisov za uradnike EU; ter — toženi stranki naloži plačilo vseh stroškov, nastalih tožeči stranki v tem postopku.
Tožbeni razlogi in bistvene trditve Tožeča stranka v utemeljitev tožbe navaja dva tožbena razloga. 1.
Prvi tožbeni razlog: kršitev členov 7(1) in 8(1) Priloge VII h Kadrovskim predpisom in kršitev načela dobrega upravljanja. 2.
Drugi tožbeni razlog: kršitev dolžnosti skrbnega ravnanja.
Tožba, vložena 20. julija 2022 – Evonik Operations/Komisija (Zadeva T-449/22) (2022/C 380/22) Jezik postopka: angleščina Stranki Tožeča stranka: Evonik Operations GmbH (Essen, Nemčija) (zastopnika: J.-P. Montfort in T. Delille, odvetnika) Tožena stranka: Evropska komisija Predlogi Tožeča stranka Splošnemu sodišču predlaga, naj: — ugotovi, da je tožba dopustna in utemeljena; — Delegirano uredbo Komisije (EU) 2022/692 z dne 16. februarja 2022 o spremembi Uredbe (ES) št.
1272/2008 Evropskega parlamenta in Sveta o razvrščanju, označevanju in pakiranju snovi ter zmesi z namenom njene prilagoditve tehničnemu in znanstvenemu napredku razglasi za nično v delu, v katerem je z njo uvedena usklajena razvrstitev in označitev snovi silanamin, 1,1,1-trimetil-N-(trimetilsilil)-, produktov hidrolize s silicijevim dioksidom; pirogenega, sintetičnega amorfnega, nano, površinsko obdelanega silicijevega dioksida (v nadaljevanju: „Snov“ ali „SAS-HMDS“) (CAS št.
68909-20-6) (v nadaljevanju: izpodbijana uredba) (1); — toženi stranki naloži plačilo stroškov tega postopka; in — sprejme druge take ali dodatne ukrepe, ki so potrebni.